Mäesuusatamise alakomitee erakorraline üldkogu.

Erakorralise üldkogu kutsusid kokku Suusaliidu liikmesklubid: Est2018, Skisport, Tartu Slalom.

Koosoleku aeg: 18.01.2017 kell 15.00

Koosoleku toimumise koht: Roseni 7, Tallinn Eesti Liisingühingute Liidu ruumides.

Osalesid:

Aivar Virro MTÜ EST2018

Liina Vaher Exsequor

Nils Kroon Mäesuusakool ja Alpijärelkasv (volitusega)

Tõnis Luik Nordiko ja Westliches Mittelgebirge (volitusega)

Jaanus Mikk juhatuse liige

Jaak Luik MSK Skisport

Kaarel Grünberg Tartu Slalom

Tõnu Valdur juhatuse liige

Tõnu Seil ESL tegevjuht

Reet Hääl MS alakomitee esimees

Margot Paali MS alakomitee juhataja

Koosolekut juhatas Reet Hääl. Kinnitatud ühehäälselt.

Koosolekut protokollib Margot Paali. Kinnitatud ühehäälselt

Suusaliidu Mäesuusatamise alakomitee liikmetest ei olnud esindatud MSK Väike-Munamägi ja Nõmme Lumeakadeemia.

Kvoorum on koos. 10 klubist esindatud 8 klubi.

|  |
| --- |
| Päevakord |
| 1. Olukorrast Eesti Suusaliidus ja Mäesuusa alakomitee kontekst selles; |
| 2. Mäesuusatamise  alakomitee eelarve : |
| \* 2015/2016 ja 2016/2017 ning 2017/2018 perspektiiv - Reet Hääl |
| \* ESL vahendid ja võimalused ning riiklikud rahastamisallikad sel ja järgmisel hooajal - ESL tegevjuht Tõnu Seil |
| 3. OM statuut ja kriteeriumid vastavalt 16.01.2017 tehtud juhatuse otsusele - Jaak Luik |

Päevakord vastuvõetud ühehäälselt.

Aivari ettepanek, et piirata sõnavõtud 15 minutiga. Põhimõttelist vastuseisu ei olnud, ettepanek võeti arvesse.

Reet H. sõnavõtt esimese päevakorra punkti juures keskendus Suusaliidus toimunud ja avalikku tähelepanu pälvinud sündmuste selgitamisele. Samuti meie eesmärkidele, mille poole Reet H. kui Suusaliidu juhatuse liige püüdleb mäesuusatamise alakomitee esindajana. Reet selgitab üldkogule mitmeid põhjusi, miks eelarve ei olnud hooaja alguses, kuni 2016 aasta lõpuni lõplikult valmis. Olulisemad neist punktide kaupa:

1. Suusaliidu raamatupidamise ülekandmine teisele teenuse osutajale, millest oli tingitud ka auditeerimise viivitus, samuti oli ebaselge meie kontoga seotud ületulev jääk mitme aasta lõikes.
2. Riiklikud rahastus allikad ja planeeritud vahendid selgusid alles detsembri 2016 lõpuks.
3. ESL laekuvate vahendite sisemine jaotus alakomiteede vahel, mille ajalooliste proportsioonide murdmine oleks mäesuusatamisele soodne. Hetkel laekub riiklikest vahenditest Suusaliitu 5,6%, mis riivab meie ala esindajate nägemuses õiglase jaotuse põhimõtteid. Eesmärk mäesuusatajate silmis on kõikide alakomiteede võrdne kohtlemine alaspetsiifikast lähtuvalt. SL peab kohtlema kõiki alakomiteesid võrdsetel alustel. Seda on keeruline murda.

Aivar V. palub keskenduda pigem sisemisele jagamisele mitte SL „suur“ jaotus.

Jaak L. väljendab oma pettumust sügisel kogetud episoodi põhjal, mil alaliit ei olnud valmis kompenseerima FIS võistlustega seotud väljaminekuid. Etteheide konkreetselt ala juhi vastuse põhjal (Margot P. aadressil), et väljamakseid hetkel teha ei saa, kuna selleks ei ole vahendeid praegu planeeritud. Jaak L. seisukohast puudub positiivne tagasiside võistluste toetamiseks.

Tekkib küsimus, kuidas sportlane saab võistluste ja hooaja planeerimisel oma vahenditega arvestada.

Reet H kinnitab, et mitte mingil juhul ei julge me anda lubadusi, millel ei ole rahalist katet. Kui riiklikud struktuurid ei ole oma otsuseid langetanud siis ei ole võimalik ilma aluseta anda lubadusi sportlastele kulutusi teha alaliidu vahendite arvelt.

Jaak L. Olukord oli kontrolli alt väljas. See peaks olema riigi poolt nii, et EOK ja muud otsused tulevad novembriks või oktoobri lõpuks.

Aivar V. palub keskenduda tulevikule.

Jaanus M toetades Reeta ja juhatuse seisukohta tõdeb, et kui riigi poolne toetuse maht on teadmata, siis me katet juhatuses ei saa anda.

Reet H märgib, et ainus, millega me saime lisaks lepingutega kaetud sponsoritele ja teadaolevatele väiksematele sissetulekutele arvestada oli reservfond ja millele eelarve koostamise „õigel“ ajal oli toetuda. Täpsustuseks EOK katuserahad selgusid detsembris ja osaliselt alles 2017 jaanuaris, samuti teised riiklikud jaotused (Hasartmängumaksu nõukogu, Kultuurkapitali aastane jaotus jne).

2. Reet tutvustab tänaseks jaanuari alguseks väljakujunenud eelarvet. (Lisa 1) Üksikasjalik igale tulureale keskenduv ülevaade, samuti kulude ülevaade ja võrdlus 2014/2015, 2015/2016 analoogsete laekumiste ja väljamaksete kohta.

2014 a. oli mäesuusatamisele kogunenud arvestatav summa ületulevat jääki (kasutamata vahendeid), mille investeerimist soovis üldkoosolek. Juhatus käitus vastavalt üldkogu soovile.

Tõnu Seil (peasekretär) tegi ülevaate riiklike vahendite olukorrast. Hea meel on märkida, et meie olukord on mitmes osas paranenud.

Reet H. tõdeb, et vaadates numbreid, ei saa olla nõus süüdistutega, et olukord on järjest halvenenud. Laekumiste trend on suhteliselt kasvav. Sel hooajal on lisandunud alaliidule uus sponsor, üks mäesuusakeskus on avamis järgus ja saanud tugevalt toetatud kohalikust omavalitsusüksusest.

Aivar V. palub selgitada sisemise jaotuse põhimõtteid. Konkreetsemalt Tallinna Linnavalitsuse 2500.- EUR jaotuse aluseid.

Hetkel on jaotus tegemata, linna poolt ei ole lepinguliselt seotud konkreetsete tingimustega va sportlase seotus Tallinna linnaga (sündinud/kasvanud/ koolis käinud/ sissekirjutatu vms).

EOK raha – 2800.- noorte olümpia rahade jaotus tuleb EOK otsusega, mida alakomiteel ei ole pädevust vaidlustada. Toimime vastavalt EOK poolsele ettekirjutustele.

Reet H. ettepanek suurele juhatusele jaotada EOK´st laekuv katuseraha kõigi alade vahel võrdselt.

Kultuuriministeeriumi raha Eesti meistrivõistluste jaoks. Kate tuleb Eesti MV päevade arvu pealt, mäesuusatamise puhul on meil Emv. päevi 7. Selle hulgas on ka alakomiteel kohustus Läti Suusaliidu ees tasuda Emv. läbiviimise korralduskulu.

Jaak L. märgib, et võiksime EMV ise korraldada. Aivar tegi esimese Balti Karika, seega on meil kogemus olemas.

Tõnis L. viitab, et praeguses olukorras käib rahvusvahelise tasemega võistluste korraldus meile üle jõu. Tulevikuvaatavalt võiks see olla meie eesmärk moodustada võistluste korraldusmeeskond. Sellega, et ajad on muutunud nõustus ka Aivar V.

Arutelu võimalike lisavahendite üle, kuidas klubid saavad oma finantsvõimekust tõsta:

Piirkondlike rahastus võimaluste arutelu. Kultuurkapitali piirkondlikud üksused toetavad kohalikku aktiviteeti. Suurest KULKA jaotusest on alakomiteel keerulisem toetust saada kuna aastane toetus antakse igal juhul. Seega peaksid sportlased ja klubid sinna otse pöörduma. Ka näiteks treenerite koolituse osaline katmine annaks lisaraha.

Tallinna Spordiamet: otsus 20000.- on tehtud TL ilma täpsete juhisteta. (Mäesuusatamisele 2017 sellest 5000.-, mis jaotub kahele hooajale).

Tõnu S. : Ainuke raha, mida me ei tea, on noorte sport. Selgub veebruariks. Toetused on eelneva hooajaga märgatavalt tõusnud.

Riiklike lepingute tsükkel on eklektiline, kõik lepingud on ühe aastased. KULKA rahade jagamise osas ei saa prognoosida, kuna sõltub aktsiisist. Ajaliselt jäävad summad alati selguma meie jaoks kehval ajal st keset hooaega.

Tõnu V. küsimus noorsootöö rahade taotlemise võimaluste kohta.

Tõnu S. Tallinna linn on konkreetsel juhul ilmselt kõige õigem allikas. Suusaliit ei puutu otseselt noorsootöö meetmega kokku.

Sponsorid: Alexela (laste- ja noortesport, Alpisarja läbiviimine), Alpiexpress (rahvuskoondis, juunioride koondis), Corrigo (juhatuse otsuse alusel), Narva Gate (Juhan Luik, Karl Sebastian Dremljuga)

Kõik üldkogu liikmete poolt esitatud eelarvet puudutavad küsimused said juhatuse liikmete, ala juhi ja peasekretäri poolsete kommentaaridega vastuse.

1. OM statuut ja kriteeriumid vastavalt 16.01.2017 tehtud juhatuse otsusele - Jaak Luik

Jaak Luik teeb ülevaate olümpiakvalifikatsiooni tingimuste väljatöötamise põhimõtetest. (Lisa 2)

Punktisüsteemi eesmärk on vaadata mäesuusatamist komplekssena nii, et hõlmatud on kõik distsipliinid ehk: Mäesuusaliit, mitte tehnikasuusaliit. Tundus, et Olümpiakvalifikatsiooni süsteem sobib meie alade kokku võtmiseks.

Jaak L. tegi ettekande, kuidas süsteem rakendub(vt LISA 2)

Lähtutud on FIS´i eeskujust. Kaks parimat võistlust annavad punktiparanduse. Punktisüsteem puudutab hetkel ainult A koondise sportlasi.

Ettekandele järgnes pikem diskussioon tiitlivõistlustele lähetuse normidest.

Tõnis L. palub mõelda tiitlivõistluste delegatsioonide koostamise puhul, millise kuvandi see riigi esindatusest jätab. Meeste MM´i osas peame samuti olema ettevaatlikud.

Liina Vaher ja Kai Triin Jõgeva on teinud pöördumise alakomitee poole sportlaste Lise Anette Vaheri ja Anna Lotta Jõgeva lähetamiseks Juunioride MM´le 2017 a. kevadel. Ettepanekud delegatsiooni laiendamiseks teevad klubid treenerite nõukogule 20.01.2017.

Aivar V. palub pöörata tähelepanu punktidopingu kasutamisele.

Tõnis L. sedastab, et sõltume FIS süsteemist ja peame nende reeglitega arvestama. Konkreetsete süüdistuste puhul on tarvilik ka tuua tõendus süüdistuse alusest.

Selle süsteemi järgi tehakse ka toetuse jaotused.

Olümpia puhul tehakse katsevõistlused ilmselt juhul kui sportlaste punktid on väga võrdsed.

Tõnis L. märgib, et tehnikaala meest ei saa panna võrdluses laiaskaala sees konkureerima.

Jaak L: miks ei saa konkureerida. Jussil on võimalus jõuda 300 koha piirimaile, et saada olümpia koht.

Aivar V. Tõnis oli A normi täitnud millest piisas olümpiale pääsemiseks.

Kaarel G. Treenerite nõukogu esindajana soovib kinnitust, et alaliit jätab omale alati lõppsõna olümpia delegatsiooni määramiseks. Sarnased kinnitused on statuudiga määratud.

Tõnu V sooviks konkreetseid ettepanekuid, mida peaks tegema, et Eesti jõuaks kolme sportlasega olümpiale. Hetkel jääb arutelu kaootiliseks.

Liina Vaher: Lise Anette Vaheri soovib startida juunioride MM´l.

Avaldus vastuvõetud.

Liina V. palub arvestada, et osalemine juunioride MM-il (või teistel tiitlivõistlustel) annab võimaluse sportlase toetamiseks läbi kohaliku omavalitsuse vahendite. Me ei pea häbenema oma laste / noorte tulemusi, meediakajastus on sellel sündmusel väga väike, seega suurt kahju võimalik alale teha läbi negatiivse uudise ei ole. Meediakajastustele võiksime üldiselt rohkem tähelepanu pöörata.

Koosolek lõppes kell 17.15